రామ్ రాబర్ట్ రహీమ్

రామ్ రాబర్ట్ రహీమ్ విజయనిర్మల దర్శకత్వం వహించిన తెలుగు సినిమా. 1980లో విడుదలైన ఈ సినిమా 1977లో విడుదలైన హిందీ హిట్ చిత్రం "అమర్ అక్బర్ ఆంథొనీ" యొక్క పునర్ణిర్మాణం (రీమేక్).http://economictimes.indiatimes.com/Features/Business_of_Bollywood/Transcending_language_barrier/articleshow/3504534.cms హిందీ మూలంలో అమితాబ్ బచ్చన్, వినోద్ ఖన్నా, రిషీ కపూర్ నటించారు. ఈ తెలుగు చిత్రంలో సూపర్ స్టార్ ఘట్టమనేని కృష్ణ రాబర్ట్ గానూ, రజనీకాంత్ రామ్ గానూ, చంద్రమోహన్ రహీం గానూ నటించారు. అంజలీదేవి రామ్ రాబర్ట్ రహీంల తల్లి పాత్రను పోషించింది. శ్రీదేవి రాబర్ట్ ప్రియురాలిగా నటించింది.
కథ
జగదీష్ ఒక డ్రైవరు. అతను, అతని భార్య, ముగ్గురుపిల్లలతో సంతోషమైన జీవితాన్ని గడుపుతుంటాడు. తన యజమాని కన్నింగ్స్ దగ్గర విశ్వాసపాత్రమైన వ్యక్తిగా పనిచేస్తుంటాడు. ఒకసారి కన్నింగ్స్ యాక్సిడెంట్ చేసి, జగదీష్‌ని ఆ నేరం తనమీద వేసుకోమని ప్రాధేయపడతాడు. తాను జగదీష్ సంసారానికి నెలనెలా ఖర్చులు భరిస్తానని మాట ఇస్తాడు. విశ్వాసపాత్రుడైన జగదీష్ జైలుకెళ్తాడు. జైలు నుండి విడుదలై వచ్చిన జగదీష్ తన కుటుంబం చీకటితో నిండిపోయి ఉండడం గమనిస్తాడు. ఒకవైపు తన భార్య టీబీతో మంచాన పడివుంది. మరోవైపు దరిద్రం తాండవిస్తోంది. సహాయం కోసం తన యజమాని కన్నింగ్స్ వద్దకు వెళ్తాడు. కన్నింగ్స్ సహాయం చేయకపోగా, జగదీష్‌ని అవమానిస్తాడు. ఆవేశంతో జగదీష్ కన్నింగ్స్‌ని పిస్టల్‌తో కాల్చి అతని కారులోనే పారిపోతాడు.

జగదీష్ భార్య ఒక చీటీ తన పిల్లల చేతిలో ఉంచి, ఆత్మహత్య చేసుకోవడానికి బయలుదేరుతుంది. కాని విధివశాన ఆమెకు చూపు పోతుంది. జగదీష తన ముగ్గురు పిల్లలను తీసుకుని బయలు దేరుతాడు. వాళ్ళను ఒక పార్కులో కూర్చోబెట్టి తాను ముందుకు సాగుతాడు. కారు ఒక దుర్ఘటనలో చిక్కుకుంటుంది. పెద్ద కొడుకు ఒక జీపుక్రింద పడగా పోలీస్ ఆఫీసర్ అతనిని తీసుకుపోతాడు. రెండవవాడు ఒక చర్చిలో ఫాదర్ దగ్గర దత్తపుత్రుడిగా పెరుగుతాడు. చిన్నవాడు ఒక ముస్లిం కుటుంబంలో పెరుగుతాడు. ఇలా జగదీష్ కుటుంబం విచ్చిన్నమౌతుంది. సంవత్సరాలు గడుస్తాయి.

జగదీష్ ఒక లక్షాధికారి అవుతాడు. పెద్దవాడు రామ్‌ బాధ్యతగల పోలీస్ ఆఫీసర్ అవుతాడు. రెండవవాడు రాబర్ట్, మూడవవాడు రహీమ్‌గా పెరుగుతారు. కన్నింగ్స్ కూతురు రోజీని జగదీష్ అపహరించి, పెంచి పై చదువులకు లండన్ పంపుతాడు. ఆమె తిరిగివస్తుంది. ఆమెను రాబర్ట్ ప్రేమిస్తాడు. రహీం మంచి కవ్వాలీ పాటగాడు అవుతాడు. అతడు రజియా అనే అమ్మాయిని ప్రేమిస్తాడు. రామ్‌ బాధ్యతగల పోలీస్ ఆఫీసర్‌గా పిక్ పాకెట్ చేసే ఒక అమ్మాయిని   నరకపు జీవితాన్నుంచి తప్పించి మంచి మార్గంలో పెడ్తాడు. ముగ్గురూ కలుసుకుంటారు కాని వారి వివరాలు వారికే తెలియవు.

కన్నింగ్స్ మరలా ధనవంతుడౌతాడు. చిన్నతనంలో జగదీష్ ఎత్తుకుపోయిన తన కూతురు రోజీని కలుసుకోవడానికి కన్నింగ్స్ తహతహలాడుతుంటాడు. అన్ని చోట్ల వెదుకుతుంటాడు. రోజీ అతనికి దొరికిన సమయంలో పరిస్థితుల ప్రోద్భలంవల్ల రోజీని తన పార్ట్‌నర్ అయిన జేమ్స్‌తో పరిణయం చేయవలసిన దుస్థితి ఏర్పడుతుంది.

ఫాదర్ హత్యచేయబడిన సందర్భంలో రాబర్ట్ తన తండ్రియైన జగదీష్‌ను గుర్తుపడతాడు. పువ్వులమ్ముకుని జీవనం సాగిస్తున్న జగదీష్ పత్ని తన కొడుకు రహీంను గుర్తు పడుతుంది. రోజీ పెళ్ళి జరగబోయే సమయంలో రామ్‌, రాబర్ట్, రహీమ్‌ మారువేషాలలో కన్నింగ్స్‌ని, అతని ముఠాని పోలీసులకు అప్పగిస్తారు. జగదీష్ తాను చేసిన తప్పుకు శిక్ష అనుభవించి తన భార్య పిల్లలను తిరిగి కలుసుకుంటాడు.

తారాగణం

సాంకేతికవర్గం
 నిర్మాత: ఉప్పలపాటి సూర్యనారాయణబాబు
 చిత్రానువాదం, దర్శకత్వం: విజయనిర్మల
 కథ: జె.ఎం.దేశాయ్
 మాటలు: త్రిపురనేని మహారథి
 పాటలు: ఆత్రేయ, సి.నారాయణరెడ్డి, ఆరుద్ర, వేటూరి సుందరరామమూర్తి, సాహితి
 సంగీతం: చక్రవర్తి
 నేపథ్యగాయకులు: పి.సుశీల, ఎస్.పి.బాలసుబ్రహ్మణ్యం, ఆనంద్, రమేష్, ఎస్.పి.శైలజ, చక్రవర్తి
 కళ: కొండపనేని రామలింగేశ్వరరావు
 పోరాటాలు: రాఘవులు అండ్ పార్టీ
 నృత్యాలు: శ్రీనివాస్
 కూర్పు: ఆదుర్తి హరినాథ్
 ఛాయాగ్రహణం: పుష్పాల గోపీకృష్ణ

పాటలు
ఈ చిత్రానికి చక్రవర్తి సంగీతాన్ని అందించగా, ఆత్రేయ, ఆరుద్ర, సినారె,వేటూరి, సాహితి గీతాలను సమకూర్చారు.
 పాట రచయిత సంగీతం గాయకులుఅమ్మంటే అమ్మ ఈ అనంత సృష్టికామె అసలు బ్రహ్మఆత్రేయచక్రవర్తిచక్రవర్తిచిలకుందీ చిలక ముసుగున్న చిలకసినారెచక్రవర్తిఎస్.పి.బాలసుబ్రహ్మణ్యంఒక్క సారి ముద్దుపెట్టుకో వుండలేను చెయ్యి పట్టుకోసినారెచక్రవర్తిఎస్.పి.బాలసుబ్రహ్మణ్యం, పి.సుశీలమై నేమ్‌ ఈజ్ రాబర్ట్ గంజాల్విజ్ ఐ కమ్‌ ఫ్రమ్‌ లౌలీ ప్యారడైజ్ఆరుద్రచక్రవర్తిమాధవపెద్ది రమేష్ఒక అమ్మాయి ఒక అబ్బాయి కలిసీ మెలసీ కౌగిట బిగిసే బంధాలలోవేటూరిచక్రవర్తిపి.సుశీల, ఆనంద్, ఎస్.పి.శైలజసాయిబాబా ఓ సాయిబాబా షిరిడీ సాయిబాబాసినారెచక్రవర్తిఎస్.పి.బాలసుబ్రహ్మణ్యం బృందంలక లక లక లక చెంచుక తక తక తక తక దంచుకసాహితిచక్రవర్తిఎస్.పి.బాలసుబ్రహ్మణ్యం, పి.సుశీలముగ్గురు కలిసీ ఒకటై నిలిచీ ముందుకు దూకారంటే సినారెచక్రవర్తిఎస్.పి.బాలసుబ్రహ్మణ్యం, ఆనంద్, రమేష్

మూలాలు

బయటి లంకెలు
 

వర్గం:మిక్కిలినేని నటించిన సినిమాలు
వర్గం:హలం నటించిన సినిమాలు
వర్గం:అంజలీదేవి నటించిన చిత్రాలు
వర్గం:ఘట్టమనేని కృష్ణ నటించిన సినిమాలు
వర్గం:విజయనిర్మల సినిమాలు
వర్గం:శ్రీదేవి నటించిన చిత్రాలు
వర్గం:రజనీకాంత్ నటించిన చిత్రాలు
వర్గం:చంద్రమోహన్ నటించిన సినిమాలు
వర్గం:జగ్గయ్య నటించిన సినిమాలు
వర్గం:త్యాగరాజు నటించిన సినిమాలు
వర్గం:కాంతారావు నటించిన చిత్రాలు
వర్గం:అల్లు రామలింగయ్య నటించిన చిత్రాలు
వర్గం:పద్మనాభం నటించిన సినిమాలు
వర్గం:రీమేక్ సినిమాలు
వర్గం:కల్పనా రాయ్ నటించిన సినిమాలు